Държавен вестник, бр. 20, 2015 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  20
ВЪРХОВЕН  
АДМИНИСТРАТИВЕН СЪД
РЕШЕНИЕ № 13965 
от 21 ноември 2014 г.
по административно дело № 3370 от 2014 г.
Върховният административен съд в състав: 
председател: Сребрина Христова, и членове: Свет-
лана Борисова и Пламен Петрунов, с участието 
на съдебния секретар Соня Методиева разгледа 
административно дело № 3370 по описа за 2014 г. 
на Върховния административен съд – трето от-
деление, докладвано от председателя Сребрина 
Христова.
Производството по чл. 185 и сл. АПК е обра-
зувано по протест на Генади Георгиев – прокурор 
във Върховна административна прокуратура, 
срещу Наредбата за изменение и допълнение 
на Наредба № 1 от 2006 г. за условията и реда 
за провеждане на конкурс за частни съдебни 
изпълнители, издадена от министъра на право-
съдието (обн., ДВ, бр. 90 от 15.11.2011 г., в сила 
от 15.11.2011 г.; изм. с Решение № 3768 на ВАС 
от 19.03.2013 г. – бр. 66 от 26.07.2013 г.), с дово-
ди, че поради допуснати съществени нарушения 
на административнопроизводствените правила 
и нарушения на материалния закон следва да 
бъде отменена изцяло със законните последици.
Ответникът – министърът на правосъдието, 
не изразява становище по протеста.
Представителят на Върховна административна 
прокуратура дава заключение за основателност 
на оспорването, поради което същото следва да 
бъде уважено изцяло.
Върховният административен съд, като взе 
предвид становищата на страните и анализира 
събраните доказателства, прие за установено 
следното:
Оспорването е процесуално допустимо и 
основателно.
С Решение № 3768 от 19.03.2013 г. по адм. д. 
№ 1828/2012 г. на Върховния административен 
съд, седмо отделение, по жалба на Николай 
Йорданов Баташки в производство по чл. 185 и 
сл. АПК е отменен § 2 от Наредбата за измене-
ние и допълнение на Наредба № 1 от 2006 г. за 
условията и реда за провеждане на конкурс за 
частни съдебни изпълнители, обнародвана в ДВ, 
бр. 90 от 15.11.2011 г., с който се изменя чл. 9, 
ал. 9 от същата. 
С Решение № 10775 от 16.07.2013 г. по адм. д.  
№ 5574/2013 г. на Върховния администрати-
вен съд, петчленен състав – Втора колегия, в 
производство по чл. 208 и сл. АПК е оставено 
в сила Решение № 3768 от 19.03.2013 г. по адм. д.  
№ 1828/2012 г. на Върховния административен 
съд, седмо отделение. В мотивите е посочено, че 
при извършената проверка на правилността на 
решението е констатирано, че първоинстанци-
онният съд не се е произнесъл по цялото искане 
на жалбоподателя. Произнесъл се е единствено 
по изменението на чл. 9, ал. 9 от Наредба № 1 
от 2006 г., но не и по това на чл. 9, ал. 1 от 
нея. Тази непълнота на първоинстанционното 
решение може да бъде преодоляна по реда на 
чл. 176, ал. 1 АПК от първоинстанционния съд, 
но не и в касационното производство.
С протеста на Генади Георгиев – прокурор 
във Върховна административна прокуратура, се 
оспорва изцяло Наредбата за изменение и допъл-
нение на Наредба № 1 от 2006 г. за условията и 
реда за провеждане на конкурс за частни съдебни 
изпълнители, издадена от министъра на право-
съдието (обн., ДВ, бр. 90 от 15.11.2011 г., в сила 
от 15.11.2011 г.; изм. с Решение № 3768 на ВАС 
от 19.03.2013 г. – бр. 66 от 26.07.2013 г.). Излагат 
се същите доводи за незаконосъобразност, които 
са послужили за основание за частичната отмяна 
с посоченото влязло в сила съдебно решение.
В настоящото производство не се представят 
нови доказателства, които да променят вече 
установената фактическа обстановка. 
Проектът на Наредбата за изменение и до-
пълнение на Наредба № 1 от 2006 г. за условията 
и реда за провеждане на конкурс за частни съ-
дебни изпълнители не е публикуван на интернет 
страницата на Министерството на правосъди-
ето. В административната преписка липсват 
мотивите към проекта, съответно докладът 
към него. Наредбата е издадена от министъра 
на правосъдието, изпратена е за обнародване 
в „Държавен вестник“ на 10.11.2011 г. и е об-
народвана на 15.11.2011 г., без по този проект 
за изменение и допълнение да са приемани и 
обсъждани становища. При издаването на на-
редбата са допуснати съществени нарушения 
на административнопроизводствените правила. 
Съгласно императивното правило на чл. 26, ал. 2 
ЗНА преди внасянето на проект на нормативен 
акт за издаване или приемане от компетентния 
орган съставителят на проекта го публикува на 
интернет страницата на съответната институция 
заедно с мотивите, съответно доклада, като на 
заинтересованите лица се предоставя най-малко 
14-дневен срок за предложения и становища по 
проекта. В случая по отношение на приетия 
проект за изменение и допълнение на наредбата 
това законово изискване не е спазено, поради 
което при издаване на подзаконовия нормати-
вен акт са допуснати съществени нарушения на 
административнопроизводствените правила. За-
интересованите лица – в това число и Камарата 
на частните съдебни изпълнители, не са могли 
да представят своите предложения и становища, 
а още по-малко те да бъдат разгледани, обсъде-
ни и взети предвид, с което е нарушен редът за 
издаване на акта по чл. 77 АПК. 
При издаването на Наредбата за изменение и 
допълнение на Наредба № 1 от 2006 г. за услови-
ята и реда за провеждане на конкурс за частни 
съдебни изпълнители е допуснато нарушение и 
на чл. 28 ЗНА. В административната преписка 
липсват мотиви, съответно доклад, които съгласно 
цитираната по-горе норма имат минимално за-
дължително съдържание. Съгласно разпоредбата 
на чл. 28, ал. 3 ЗНА проект на нормативен акт, 
към който не са приложени мотиви, съответно 
доклад, не се обсъжда от компетентния орган. 
В случая, независимо че липсват мотиви или 
доклад, проектът на нормативния акт е приет 
от компетентния орган. Посоченото нарушение 
е самостоятелно основание за отмяна на оспо-
рената наредба.
По изложените съображения протестът е 
основателен и следва да бъде уважен.